Document ID: 32005D0197

KOMISIJOS SPRENDIMAS
2005 m. kovo 9 d.
patvirtinantis 2005 m. techninį veiklos planą žemės ūkio statistinių duomenų tobulinimui
(pranešta dokumentu Nr. K(2005) 531)
(2005/197/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. birželio 25 d. Tarybos sprendimą 96/411/EB dėl Bendrijos žemės ūkio statistikos tobulinimo (1), ypač į jo 4 straipsnio 1 dalį ir 6 straipsnio 2 dalį,
kadangi:
(1)
Pagal Sprendimą 96/411/EB Komisija kiekvienais metais patvirtina techninį veiklos planą žemės ūkio statistikai.
(2)
Pagal Sprendimą 96/411/EB Bendrija finansuoja kiekvienos valstybės narės išlaidas pritaikant nacionalines žemės ūkio statistikos sistemas arba vykdant naujų ar didėjančių poreikių, kurie yra techninio veiklos plano dalis, paruošiamuosius darbus.
(3)
Svarbu tobulinti informaciją apie žemės ūkio valdų struktūrą, kad būtų galima įgyvendinti atitinkamas Bendrijos politikas.
(4)
Reikia konsoliduoti žemės ūkio statistikos sistemą ir tęsti darbus, remiamus pagal ankstesnius veiklos planus. Šio metinio veiksmų plano pagrindinis uždavinys yra žemės ūkio statistinių duomenų registrai, kurie būtini tiriant ūkius, o tai sukelia sunkumų daugumai valstybių narių.
(5)
Šiame sprendime numatytos priemonės atitinka Žemės ūkio statistinių duomenų nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Priede pateiktas techninis veiksmų planas žemės ūkio statistinių duomenų tobulinimui (TAPAS 2005) yra patvirtintas.
2 straipsnis
Šis sprendimas skirtas valstybėms narėms.
Priimta Briuselyje, 2005 m. kovo 9 d.

Labels: 15
19
6